Ssabaduumizi wa Poliisi mu ggwanga Gen Kale Kayihura akozze enkyukakukya mu kitongole kya Poliisi era abasirikale bangi batwaliddwa mu bitundu ebyenjawulo.
Okusinzira ku kiwandiiko ekyavudde mu offisi ya Gen Kayihura nga 5, Juni, 2017 abasirikale 10 bakyusiddwa okuva mu ofiisi ze babadde bakoleramu ne batumibwa mu ofiisi endala.
Abasirikale abakyusiddwa kuliko, SP Nathan Karaki eyaggyiddwa mu kitundu kya Greater Bushenyi n'atwalibwa okukulira enkambi ya poliisi ey'e Ntinda, SP Bernad Musinguzi yaggyiddwa mu kitongole kya poliisi ekinoonyereza n’okuteekerateekera n'atwalibwa ku kitebe kya poliisi ekinoonyereza ku buzzi bw’emisango e Kibuli.
ASP Patricia Acham yaggyiddwa e Bushenyi n'atwalibwa okukolera mu poliisi evunaanyizibwa ku Palamenti, ASP Doreen Bakashaba yaggyiddwa e Kakumiro n'atwalibwa ku poliisi ya Palamenti, ASP Immacurate Kyatusiimire yaggyiddwa ku poliisi e Wandegeya naye n'atwalibwa ku poliisi ya Palamenti.
ASP Jennifer Nyangoma Ayesiga yaggyiddwa e Soroti n'atwalibwa e Luweero okukulira poliisi y'e Kasana, ASP Isma Hifude yaggyiddwa e Nsangi n'atwalibwa okukulira poliisi y'e Malaba, ASP Amella Tumwehe yasindikiddwa okukulira poliisi y'e Wandegeya, ASP Florence Anyodo yaggyiddwa ku poliisi e Kakira n'atwalibwa mu kitongole ekivunaanyizibwa ku nnyonyi za poliisi, ASP Kellen Namara yasindikiddwa e Kakira okukulira poliisi yaayo.
Enkyukakyuka zino zikoleddwa okulongosa entambula y'emirimu mu kitongole kya Poliisi.
Like us on Facebook for more News, Pics, Videos, Events, Promos & lots of fun stuff..
lug_Latn lug_Latn lug_Latn lug_Latn lug_Latn lug_Latn eng_Latn